મોસ્કોઃ રશિયામાં રમાઈ રહેલા ફિફા વર્લ્ડ કપ ફૂટબોલમાં મેક્સિકોએ ડિફેન્ડિંગ ચેમ્પિયન જર્મનીને 1-0થી હરાવી મેજર અપસેટ સર્જ્યો હતો. જર્મનીના સુપરસ્ટાર ખેલાડીઓ એક પણ ગોલ કરી શક્યા નહોતા. મેક્સિકોના સુપરહીરો તરીકે હાર્વિગ લોઝાનોએ મેચનો એકમાત્ર ગોલ ફટકારી સનસનાટી મચાવી હતી. લોઝાનોનો એકમાત્ર ગોલ મેક્સિકો માટે નિર્ણાયક બન્યો હતો. જર્મનીના ટોની ક્રુસ અને જુલાઇન બ્રાન્ડેટે ગોલ કરવાનો પ્રયાસ કર્યો હતો. 2014ના વર્લ્ડ કપમાં પણ ડિફેન્ડિંગ ચેમ્પિયન ટીમ સ્પેન તેની પ્રથમ મેચ નેધરલેન્ડ સામે હારી ગઈ હતી અને તેનું અહીં પુનરાવર્તન થયું હતું. 1998માં ચેમ્પિયન મેક્સિકોના જિયોલોજિકલ ડિપાર્ટમેન્ટે એ વાતને સમર્થન આપ્યું હતું કે મેક્સિકોમાં વિજયની ઉજવણીથી ભૂકંપનો આંચકો આવ્યો હતો. મેક્સિકન ટીમે 35 મિનિટ સાત સેકન્ડે ગોલ કર્યો ત્યારે અમારી મોનિટરિંગ સિસ્ટમમાં ભૂસ્તરીય હિલચાલ જોવા મળી હતી.